Pécsi Többcélú Agglomerációs Társulás

**Társulási Tanácsának**

 **/2022. (**XI.**28.) sz.** nyílt **határozata**

a Pécsi Többcélú Agglomerációs Társulás által fenntartott intézmények 2023. évre áthúzódó, illetve a több év kiadási előirányzatait érintő kötelezettségvállalásainak jóváhagyásáról

1. A Társulási Tanács jóváhagyja az Esztergár Lajos Család- és Gyermekjóléti Szolgálat és Központ (a továbbiakban: ECSGYK) vezetője számára, hogy a 2022. december 31. napjáig lejáró, kizárólag az intézmény folyamatos és zavartalan működéséhez feltétlenül szükséges, az előterjesztés 1. számú mellékletében felsorolt kötelezettségvállalásokat, szerződéskötéseket és megrendeléseket a 2023. évi költségvetés elfogadásáig megtegye.
2. A Társulási Tanács felkéri az ECSGYKI vezetőjét, hogy az intézmény 2023. évi költségvetésében az 1. pontban engedélyezett kötelezettségvállalások fedezetét tervezze be.
3. A Társulási Tanács jóváhagyja az Integrált Nappali Szociális Intézmény (a továbbiakban: INSZI) vezetője számára, hogy a 2022. december 31. napjáig lejáró, kizárólag az intézmény folyamatos és zavartalan működéséhez feltétlenül szükséges, az előterjesztés 2. számú mellékletében felsorolt kötelezettségvállalásokat, szerződéskötéseket és megrendeléseket a 2023. évi költségvetés elfogadásáig megtegye.
4. A Társulási Tanács felkéri az INSZI vezetőjét, hogy az intézmény 2023. évi költségvetésében az 3. pontban engedélyezett kötelezettségvállalások fedezetét tervezze be.
5. A Társulási Tanács jóváhagyja a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat (a továbbiakban: PKSZAK) vezetője számára, hogy a 2022. december 31. napjáig lejáró, kizárólag az intézmény folyamatos és zavartalan működéséhez feltétlenül szükséges, az előterjesztés 3. számú mellékletében felsorolt kötelezettségvállalásokat, szerződéskötéseket és megrendeléseket a 2023. évi költségvetés elfogadásáig megtegye, azzal a feltétellel, ha a családi bölcsőde hálózat által biztosított étkeztetés esetében a vállalkozói díjak emelkedésének fedezetét teljes egészében a szülők által fizetett étkezési térítési díjak, a szociális étkeztetés esetében pedig a díjemelkedés fedezetét az állami támogatás, az ellátottak által fizetett térítési díj mértékén felül az önkormányzatok által az adott szakfeladatra jutó hozzájárulás fedezi. A szállítói szerződések 2023.április 1-jétől történő módosítása a térítési díj rendelet módosítását is maga után vonja.
6. A Társulási Tanács felkéri a PKSZAK vezetőjét, hogy az intézmény 2023. évi költségvetésében az 5. pontban engedélyezett kötelezettségvállalások fedezetét tervezze be.

**Határidő:** azonnal

**Felelős:** Pfeffer József elnök, Dr. Deákné Dr. Pap Krisztina főosztályvezető Varga Mónika igazgató, Új Orsolya igazgató, Nagy István igazgató

**Kapják:** Pfeffer József elnök, Dr. Osztásné dr. Varga-Pál Viktória főosztályvezető, Dr. Deákné Dr. Pap Krisztina főosztályvezető, Varga Mónika igazgató, Új Orsolya igazgató, Nagy István igazgató